Equus quagga quagga

A quagga u cebra quagga (Equus quagga quagga (Boddaert, 1785)) estió una subspecie d'a zebra común (E. quagga), enantes muito abundant, pero que s'extinguió en o sieglo XIX. Túbon caracteristicament os cuerpos suyos sin de rayas por a contra d'a resta d'especies de cebras, y con a espalda y las hancas de color marrón royisca.

Tenioron as rayas restrinchidas só que en a cabeza, o cuello y os costatos, con a espalda y o culo de color marrón y las patas blancas de tot. Todas estas diferencias respectives a las otras cebras facioron que orichinalment la cuaternasen drento d'una altra especie diferent, en os tiempos d'a suya primera clasificación en o 1788. Actualment, as quaggas han estato los solos animals extinguitos d'os que se n'ha puesto quitar lo DNA, permitendo asinas que se demostrase que heban estato siempre una subspecie mas d'a [Equus quagga|zebra común]].

As quaggas formoron siempre rebanyos en o sud de Sudafrica, mas que mas en a provincia de Lo Cabo. O suyo nombre proviene d'a luenga d'o pueblo Khoi (os Hutentoz) y ye onomatopeyico en a suya orichen, derivato d'o relincar carateristico d'estas bestias.

As quaggas se cazoron furament con a plegada d'os primers holandeses por a suya carne y la suya piel. En o sieglo XIX, a colonización de l'interior d'o continente por os Bóers que no quereban a soberania inglesa en a colonia fizo que se matasen cientos d'eixemplars, enmarcada en un plan pa exterminar os animals salvaches d'a comarca pa emplegar as praderas como sostento pa la ganadería. A población d'estos animals en libertat la facioron descender profusament en aquels anyos, dica que la subspecie yera acotolada de raso en Sudafrica en l'anyo 1870. O 12 d'agosto de 1883 morió en o parque zoolochico d'Amsterdam o zaguer eixemplar d'este animal, perdendo-se ta cutio la subspecie con él.

A disponibilidat d'o DNA d'a quagga no ha feito que s'emprencipase garra prochecto pa recuperar-la meyant a clonación. Manimenos, han feito operativo en Sudafrica, dende 1987, un prochecto de cría selectiva d'eixemplars d'una subspecie parellana en a que se mira de quitar-ne los eixemplares naixitos con carateristicas mas similars a la quagga y reproducir-los d'entre ellos. O Prochecto Quagga lo emprencipón con 205 zebras criyaderas d'o vecino Parque Nacional d'Etosha, en Namibia.

Vinclos externos

 Pachina oficial d'o Prochecto Quagga

quagga quagga
Categoría:Animals extintos